tartuNLP/wikipedia-smugri-20251201 huggingface dataset:
Erik Svensson

Karl Erik Emanuel "Spänst" Svensson (10. syyskuuta 1903 Jönköping, Ruotsi – 22. syyskuuta 1986 Falkenberg, Ruotsi) oli ruotsalainen kolmiloikkaaja ja pituushyppääjä. Hänen urallaan edustamansa seurat olivat IK Tord ja Falkenbergs IK
Svensson voitti olympiahopeaa Los Angelesissa 1932 tuloksella 15,32 metriä. Samoissa kisoissa hän oli pituushypyssä neljäs tuloksella 7,41 metriä. Amsterdamin olympialaisissa 1928 hän karsiutui pituushypyn loppukilpailusta sijoittuen karsinnassa kahdeksanneksi. Vuoden 1934 Euroopan-mestaruuskilpailussa Torinossa Svensson sai hopeaa tuloksella 14,83 metriä. Hän voitti Ruotsin mestaruuden vuonna 1933 sekä kolmiloikassa että pituudessa. Svenssonin ennätys kolmiloikassa oli 15,32 metriä vuodelta 1932 ja pituudessa 7,53 metriä vuodelta 1934. Hän piti hallussaan Ruotsin ennätystä kolmiloikassa vuosina 1931–1948 ja pituudessa vuosina 1934–1959.
Luck

Luck on yhdysvaltalainen draamasarja, jonka on luonut David Milch. "Luck" alkoi HBO-kanavalla 29. tammikuuta 2012 ja päättyi 14. maaliskuuta 2012. Sarjasta oli tilattu toinenkin tuotantokausi, mutta sarjan tuotanto lopetettiin kolmen hevosen kuoltua kuvauksissa. "Luck" kertoo Dustin Hoffmanin esittämästä gangsteri Chester ”Ace” Bernsteinista, joka ottaa haltuunsa paikallisen laukkaradan. Suomessa Canal+ esitti sarjan keväällä 2012.
"Luck" ilmestyi DVD:nä ja Blu-raynä 21. marraskuuta 2012.
Juoni.
Gangsteri Chester ”Ace” Bernstein pääsee vankilasta istuttuaan siellä kolme vuotta. Hänen vanha ystävänsä Gus on saanut käsiinsä irlantilaisen kilpahevosen, ja Ace alkaa kehittää juonta millä saisi kalifornialaisen laukkaradan haltuunsa. Samalla Ace alkaa miettiä kostoa miehille, joiden vuoksi hän joutui vankilaan.
Tuotanto.
Ennen sarjan luontia David Milch oli työskennellyt yli kolmekymmentä vuotta televisiosarjojen parissa. Hän on luonut muun muassa HBO:n televisiosarjan "Deadwood". "Luckin" kuvauksissa käytettiin viittäkymmentä hevosta, joista kolme kuoli. Kuolemien johdosta HBO päätti lopettaa sarjan tuotannon, vaikka siitä oli tilattu jo toinen tuotantokausi.
Vastaanotto.
Arvostelujen kerääjäsivusto Metacritic keräsi sarjalle 75/100 pistettä.
Max Graf

Max Graf (1. lokakuuta 1873 Wien – 24. kesäkuuta 1958 Wien) oli itävaltalainen musiikkitieteilijä ja musiikkiarvostelija, yksi psykoanalyyttisen musiikintutkimuksen uranuurtajista. Hänen poikansa Herbert Graf (1904–1973) oli Sigmund Freudin ensimmäisiä lapsipotilaita, jonka esiintyi peitenimellä "Pikku Hans" tapauskertomuksessa ”Viisivuotiaan pojan fobian analyysi” (1909).
Elämänvaiheet.
Max Graf syntyi wieniläiseen juutalaisperheeseen, ja hän opiskeli musiikintutkimusta Eduard Hanslickin, Anton Brucknerin ja Guido Adlerin johdolla, samoin kuin oikeustiedettä. Hän väitteli tohtoriksi Wienin yliopistosta vuonna 1896 aiheenaan renessanssin musiikki. Vuonna 1902 hänet nimitettiin professoriksi Wienin musiikkiakatemiaan, jossa hän opetti musiikin estetiikkaa ja musiikin historiaa. Maailmansotien välisenä aikana hän oli saksankielisen alueen tunnetuimpia musiikkiarvostelijoita. 
Grafin ensimmäinen puoliso oli näyttelijä Olga König, joka oli ollut Freudin potilaana; Graf tutustui Freudiin morsiamensa kautta. Graf osallistui Freudin luona psykoanalyytikkojen ”keskiviikkotapaamisiin” vuosina 1905–1912 ja esitelmöi siellä musiikista, ja Freudista tuli Grafien perheystävä. Freud hoiti heidän poikansa Herbertin fobiaa tämän isän välityksellä.
Graf pakeni natseja Yhdysvaltoihin heinäkuussa 1938, ja hän opetti New Yorkissa New School for Social Research -yliopistossa; hän palasi Itävaltaan vuonna 1947.
Merirosvo Morgan

Merirosvo Morgan (, ) on vuonna 1960 valmistunut italialais-ranskalainen seikkailuelokuva. Sen ovat ohjanneet André de Toth ja Primo Zeglio. Merirosvogenreen kuuluvan elokuvan pääosaa esittää yhdysvaltalainen kehonrakentaja Steve Reeves.
Juoni.
Elokuvan päähenkilö on bukanieeri Henry Morgan, joka ryösteli espanjalaisten laivoja Karibianmerellä 1670-luvun alussa. Espanjalaisten vangitsema Morgan rakastuu kuvernöörin tyttäreen Dona Ineziin, kaappaa laivan ja purjehtii Tortugaan. Siellä hän pelastaa Inezin kaksintaistelussa merirosvopäällikkö L’Ollonaisia vastaan. Morgan tekee sopimuksen brittien kanssa taistelusta espanjalaisia vastaan, valloittaa Panaman ja voittaa lopulta Inezin rakkauden.
Tuotanto.
Hollywood-ohjaaja André de Tothin "Merirosvo Morgan" on tyypillinen halvalla ja huolimattomasti tehty italialaistuotanto, mutta samalla melko toimiva seikkailuelokuva. Päähenkilö kapteeni Morgan on muutettu romantisoiduksi ja puhdashenkiseksi sankariksi. Elokuvan kohokohtia ovat Filippo Sanjustin näyttävä puvustus sekä Morganin ja L’Olonnaisin miekkataistelu Tortugan hiekkarannalla. Steve Reeves paljastaa lihaksikkaan yläruumiinsa ja kuubalainen seksipommi Chelo Alonso esittää eksoottisen voodootanssin.
Archibald Warden

Archibald Adam Warden (11. toukokuuta 1869 Edinburgh – 7. lokakuuta 1943) oli brittiläinen tennispelaaja ja olympiamitalisti. 
Warden osallistui Pariisin olympialaisissa 1900 kaksin- ja nelinpeliin sekä sekanelinpeliin. Hän hävisi kaksinpelissä ensimmäisen ottelunsa, ja samoin kävi myös nelinpelissä, jossa Wardenin parina oli Charles Sands. Hän voitti kisojen sekanelinpelissä pronssia böömiläisen Hedwiga Rosenbaumován kanssa.
Carl Fredrik Ehrensvärd

Carl Fredrik Ehrensvärd, myöhemmin Gyllenbourg (1767–1815) oli valtiollinen seikkailija ja kirjailija.
 Hänet tuomittiin kuninkaan murhayrityksestä kuolemaan mutta kuningas Kustaa III armahti hänet ja tuomitsi maastakarkotukseen ja menettämään aatelisarvonsa. Hän otti Tanskaan muutettuaan äitinsä nimen Gyllenborg, jonka hän kirjoitti muodossa Gyllenbourg.
Hänen velipuolensa isän Carl Ehrensvärdin ensimmäisestä avioliitosta oli Gustaf Johan Ehrensvärd.
Tuikeilmaisin

Tuikeilmaisin on hiukkasilmaisin, jolla havainnoidaan korkeaenergiaista säteilyä. Ilmaisimen toiminta perustuu siihen, että säteilyn energia muunnetaan valovälähdykseksi, josta saadaan valomonistinputkella havaittava jännitepulssi. Nestetuikelaskenta on radioaktiivisen aktiivisuuden mittausmenetelmä, jossa radioaktiivinen näyte sekoitetaan nestetuikeaineen kanssa ja lasketaan tuikeaineesta lähtevät fotonit.
Rakenne ja toiminta.
Tuikeilmaisin koostuu tuikeaineesta, valomonistinputkesta ja laskurielektroniikasta. Tuikeaineen ja valomonistinputken on oltava suojattuna ulkopuoliselta valolta. Tuikeaine voi olla kaasumaista, nestemäistä tai kiinteää ainetta. Valomonistinputkessa on fotokatodi ja useita dynodeita.
Tuikeaineeseen saapunut säteilyhiukkanen virittää tuikeaineen atomeita, eli nostaa niiden elektronin ylemmille energiatiloille. Elektronin laskeutuessa jälleen alemmalle energiatilalle atomista emittoituu fotoni, jonka taajuus vastaa näkyvän valon tai ultraviolettisäteilyn taajuutta. Tuikeaineesta saapunut fotoni osuu valomonistinputken fotokatodille aiheuttaen valosähköisen ilmiön ja irrottaen tästä elektronin. Elektronin osuessa dynodille se moninkertaistuu, jonka jälkeen elektronirypäs jatkaa matkaansa dynodilta dynodille elektronimäärän kasvaessa. Elektroniryppään aiheuttama pulssi saapuu elektroniikalle aiheuttaen jännitepulssin.
Verrattuna kaasutäytteisiin ilmaisimiin tuikeilmaisimen vahvuus on nopea aikatarkkuus. Tuikeilmaisin kykenee erottamaan kaksi peräkkäistä hiukkasta noin 1–5 mikrosekunnin aikavälillä. Lisäksi signaalipulssi on verrannollinen alkuperäisen säteilyhiukkasen energialle.
Kersantin kunnia

Kersantin kunnia on vuonna 1997 julkaistu Veli-Matti Saikkosen ohjaama televisioelokuva. Elokuva esitettiin ensimmäisen kerran Ylen Kotikatsomossa joulukuussa 1997.
Juoni.
Itärajan läheisyydessä sijaitsevalle kansakoululle majoitetaan kersantti Korhosen johtaja ryhmä nuoria sotilaita. Ryhmän tehtävänä on tarkkailla Neuvostoliiton puolella tapahtuvaa liikehdintää.
Kansakoululla asuu sotilaiden lisäksi kaksi naista, koulun keittäjätär ja opettaja. Kateus, intohimo ja rakkaus roihahtavat liekkeihin miesjoukon kilpaillessa naisten suosiosta.
Koulu on tarkoitus räjäyttää, jos vihollinen pyrkii läpi. Kersantti Korhonen pitää kunniastaan kiinni ja päättää toteuttaa annetun tehtävän.
Mark Ingram, Jr.

Mark Ingram, Jr. (s. 21. joulukuuta 1989, Hackensack, New Jersey) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Baltomore Ravensissa. 
Alabaman yliopiston joukkueessa yliopistojalkapalloa pelannut Ingram on vuoden 2009 Heisman Trophy -voittaja.
Kaatis

Kaatis on Yle TV2:lla vuonna 1988 esitetty suomalainen draamasarja. Televisiosarjan käsikirjoitti ja ohjasi Pekka Lepikkö. Sarja esitettiin ensimmäistä kertaa helmi-maaliskuussa 1988, ja se on jatkoa Lepikön Tarkkis-sarjalle. Kaatis on saatavilla Yle Tallennemyynnin kirjastotallenteena. 
Juoni.
Sarja kertoo Villen ja Tommin kesälomasta, jota he viettävät kaatopaikalla. Kaverusten matka suuntautuu kesätöihin, naisiin ja lopulta Toijalaan.
Tykkimies Kauppalan viimeiset vaiheet

Tykkimies Kauppalan viimeiset vaiheet on vuonna 1977 julkaistu Veli-Matti Saikkosen ohjaama tv-elokuva.
Juoni.
Kun Kauppala astuu armeijan harmaisiin, on miehen hurja maine jokaisen tiedossa. Tykistöpatterin kapiaiset päättävät ottaa kuitenkin mieheltä luonnon pois.
Aluksi Kauppala koittaa sopeutua järjestykseen ja kuriin. Mielivaltainen simputus johtaa hetkessä kuitenkin siihen, että Kauppala lyö koko homman ranttaliksi. Säännöt ja määräykset eivät ole häntä varten.
Kun muuta keinoa ei armeijan kapiaisilla ole, turvautuvat he koko patterin simputukseen. Tämä johtaa taas siihen, että koko joukkueen sisäiset suhteet joutuvat koetukselle.
Kamal Haasan

Kamal Haasan (s. 7. marraskuuta 1954 Paramakudi, Madras, Intia) on intialainen elokuvanäyttelijä, poliitikko,käsikirjoittaja, tuottaja sekä ohjaaja. Haasan on palkittu muun muassa neljällä National Film Awards -palkinnolla, kahdella Filmfare Awards -palkinnolla ja 17 Filmfare Awards South -palkinnolla.
Haasanin läpimurtoelokuva pääosanäyttelijänä oli vuoden 1975 draamaelokuva "Apoorva Raagangal", joka valittiin vuoden parhaaksi tamilinkieliseksi elokuvaksi. Vuonna 2005 "Time"-lehti valitsi sadan kaikkien aikojen parhaan elokuvan joukkoon Haasanin vuonna 1987 ilmestyneen mafiaelokuvan "Nayakan". Tamil Nadun osavaltion hallitus myönsi Haasanille vuoden 2008 parhaan näyttelijän elokuvapalkinnon katastrofielokuvasta "Dasavathaaram", jossa hän esitti kymmentä eri roolia. Vuonna 2013 ilmestynyt vakoojatrilleri "Vishwaroopam", jossa Haasan toimi sekä ohjaajana että näyttelijänä, onnistui ensimmäisenä tamilinkielisenä elokuvana ylittämään 2 miljardin rupian tuoton huolimatta muslimijärjestöjen sille hankkimasta väliaikaisesta esityskiellosta Tamil Nadussa ja joillain muilla alueilla.
Tammikuussa 2014 Intian hallitus myönsi Haasanille Padma Bhushan -palkinnon.
PDVSA

Petróleos de Venezuela, S.A. (PDVSA) on venezuelalainen, valtion omistama öljy- ja kaasuyhtiö. Se on maailman viidenneksi suurimman öljyntuottajavaltion ylivoimaisesti suurin yritys, ja omistaa monopoliaseman valtion sisältä löytyviin energiaresursseihin.
PDVSA on saanut maailmanlaajuista näkyvyyttä myös venezuelalaisen F1-kuljettaja Pastor Maldonadon ja Lotus-tallin tukijana. Yhtiö on aiemmin tukenut myös Williams-tallia.
Jukka Loikala

Jukka ”Luigi Zavaletto” Loikala (s. 1960 Kouvola) on suomalainen muusikko. Hänet tunnetaan parhaiten Peer Güntin alkuvuosien basistina ja silloisena ”managerina”. Loikala oli mukana järjestämässä ja soittamassa Johannakustannuksen tuottamalla singlellä ”Woman on the radio/Driving like a mad”, joka oli yhtyeen ensimmäinen levytyssopimus.
Carl Johan Ehrnrooth

Carl Johan Casimir Ehrnrooth (17. kesäkuuta 1898 Helsinki – 5. elokuuta 1967 Nastola) oli suomalainen juristi ja liikemies, joka toimi monien yritysten hallitusten puheenjohtajana. Hän oli Ehrnroothien suvun mahtimies.
Carl Johan Ehrnrooth oli vuorineuvos Georg Ehrnroothin poika. Ehrnrooth kirjoitti ylioppilaaksi 1915, suoritti oikeustutkinnon 1921 ja sai varatuomarin arvon 1924. Hän työskenteli asianajajana lakitoimisto Dittmar &amp; Indreniuksella vuosina 1924–1945. Ehrnrooth kuului vuodesta 1936 Kymin Oy:n hallitukseen ja oli vuodesta 1945 sen puheenjohtaja. Hän oli myös Lohjan Kalkkitehdas Oy:n hallituksen puheenjohtaja vuodesta 1944, J. W. Enqvist Oy:n vuodesta 1938 ja Oy Mahoganyn vuodesta 1947. Hän kuului myös Strömbergin, Aeron, Finnish Chemicalsin, Suomen Shellin, Sasekan ja Teollisuuden Auto- ja vastuuvakuutusyhtiön hallituksiin. Lisäksi hän oli vuodesta 1952 Keskinäisen vakuutusyhtiö Teollisuus-Tapaturman hallintoneuvoston puheenjohtaja sekä Suomen Merivakuutuksen ja vuodesta 1949 Pohjoismaiden yhdyspankin hallintoneuvostojen jäsen. Ehrnrooth omisti Seestan kartanon, jossa myös kuoli.
Järjestöpuolella Ehrnrooth kuului Suomen Työnantajain Keskusliiton ja Suomen Puunjalostusteollisuuden Työnantajaliiton hallintoneuvostoihin sekä Suomen Ilmailuliiton hallitukseen.
Carl Johan Ehrnroothin puoliso oli Aina Hélène Louise Mannerheim, pankinjohtaja Carl Mannerheimin tytär. Heidän poikansa oli kansanedustaja ja oikeistopoliitikko Georg C. Ehrnrooth.
Kuntakoodi

Kuntakoodi () on Ruotsissa kunnille annettava nelinumeroinen tunnuskoodi. Koodin kaksi ensimmäistä numeroa ilmoittavat missä läänissä kunta sijaitsee. Jälkimmäiset kaksi numeroa puolestaan yksilöivät kunnat läänien sisällä.
Kuntakoodit luotiin vuoden 1952 kuntauudistuksen yhteydessä, jolloin Ruotsissa oli maalaiskuntia, kauppaloita ja kaupunkeja. Kuntakoodista pystyi näkemään kuntamuodon:
Läänin pääkaupungin kuntakoodin kaksi viimeistä numeroa olivat 80.
Vuoden 1971 kuntauudistuksen myötä Ruotsissa siirryttiin yhtenäiseen kuntamuotoon. Tuolloin muodostetut kunnat saivat kuntakoodin yleensä siltä maalaiskunnalta, kauppalalta tai kaupungilta, joka antoi nimensä uudelle kunnalle.
Kuntakoodeja on muokattu Skånen läänin ja Länsi-Götanmaan läänin muodostamisen yhteydessä.
Skandia

Skandia tai Scandia voi tarkoittaa seuraavia:
Palloliiton Maakuntasarjan kausi 1948

Palloliiton Maakuntasarja 1948 oli Suomen kolmanneksi korkein sarjataso jalkapallossa kaudella 1948. Kaksi ylintä sarjatasoa oli yhdistetty Työväen Urheiluliiton kanssa, mutta Maakuntasarja pysyi edelleen Palloliiton sisäisenä sarjana. TUL:n puolella vastaava sarjataso oli ns. Liittosarja. Liitot järjestivät sarjojen parhaille joukkueille yhteiset karsinnat pääsystä Suomensarjaan kaudelle 1949. Kaikki nousijat tulivat Palloliiton riveistä.
Kausi oli eräänlainen ylimenokausi, kun edellinen kausi 1947-1948 oli pelattu syys-kevät kierroksina ja seuraava alkoi keväällä 1949, jolloin siirryttiin kevät-syys sarjajärjestelmään.
Maakuntasarja.
Länsilohko A.
1 Luovutusvoitto Ilvekselle.
Suomensarjan karsinnat.
3. kierros.
TUL:n puolelta ei yhtään joukkuetta noussut Suomensarjaan, mutta sieltä putosi peräti kolmetoista kaikkiaan kuudestatoista TUL:n joukkueesta. TUL perusti uuden sarjatason - Suursarjan - johon pääsivät Suomensarjasta pudonneiden joukkueiden lisäksi Liittosarjan parhaat joukkueet. Liittosarja jäi TUL:n toiseksi sisäiseksi sarjatasoksi.
Maakuntasarjan karsinnat.
Maakuntasarjan karsintoihin osallistui kaikkiaan 46 joukkuetta, joista kahdeksalle aukesi paikka Maakuntasarjaan 1949. Alkuerissä pudotettiin 14 ja 1. kierroksella 16 joukkuetta.
Optimaalinen eräkoko

Optimaalinen eräkoko eli optimaalinen tilauskoko (EOQ-malli, ) on tilausmäärä, joka minimoi varastointikustannuksia ja tilauskustannuksia. 
Optimaalisen eräkoon laskukaava.
Optimaalinen eräkoko voidaan laskea ns. Wilsonin kaavalla:
formula_1 , jossa
Jekaterina Kovalevskaja

Jekaterina Valentinovna Kovalevskaja (; s. 17. huhtikuuta 1974, Rostov-na-Donu) on venäläinen šakin kansainvälinen mestari ja naisten suurmestari. Hän eteni Elistassa 2004 pelatussa naisten maailmanmestaruusturnauksessa finaaliin, mutta hävisi sen bulgarialaiselle Antoaneta Stefanovalle.
Ruan Lufei

Ruan Lufei (; s. 2. lokakuuta 1987) on kiinalainen shakin naisten suurmestari. Hän eteni Antakyassa 2010 pelatussa naisten maailmanmestaruusturnauksessa finaaliin, mutta hävisi sen maannaiselleen Hou Yifanille.
Fulufjälletin kansallispuisto

Fulufjälletin kansallispuisto on Ruotsissa Taalainmaan läänissä sijaitseva kansallispuisto. Se sijaitsee Älvdalenin kunnassa lähellä Norjan rajaa. Vuonna 2002 perustettu kansallispuisto on 385 neliökilometrin laajuinen. Puistossa on Ruotsin korkein vesiputous, Njupeskär. Se on 93 metrin korkuinen, josta 70 metriä on vapaata pudotusta. Sieltä on myös löytynyt maailman vanhimmaksi arvioitu puu, 9500 vuotta vanha kuusi: Old Tjikko.
Astrup Fearnleyn nykytaiteen museo

Astrup Fearnleyn nykytaiteen museo on Oslossa toimiva 1993 avattu yksityinen nykytaiteen museo.
Museo toimi aiemmin Dronningensgate 4:ssä, jossa sen toiminta päättyi 2011. Syyskuussa 2012 museo avautui Oslon Tjuvholmenissa Renzo Pianon suunnittelemassa uudessa rakennuksessa.
Alisa Galljamova

Alisa Mihailovna Galljamova (; s. 18. tammikuuta 1972) on venäläinen shakin kansainvälinen mestari ja naisten suurmestari. Hän on alle 20-vuotiaiden tyttöjen maailmanmestari vuodelta 1988. Galljamova oli 1987 ehdokasfinaalin voittajana osallisena naisten maailmanmestaruusotteluista 1987–1999 käytyihin kiistoihin. Ehdokasfinaalin voittajan Galljamovan, edellisen 1996 MM-ottelun hävinneen Xie Junin, hallitsevan mestarin Susan Polgárin sekä Maailman shakkiliitto FIDE:n kiistojen lopputuloksena FIDE hylkäsi Polgárin ja Galljamova pelasi 1999 maailmanmestaruudesta Xietä vastaan, mutta hävisi ottelun 6,5–8,5.
Hän eteni uudestaan 2006 Jekaterinburgissa pelatussa naisten maailmanmestaruusturnauksessa finaaliin, mutta hävisi sen kiinalaiselle Xu Yuhualle.
Galliamova oli aiemmin naimisissa ukrainalaisen huippupelaajan Vasyl Ivantšukin kanssa.
Uittovuoren kalliomaalaus

Uittovuoren kalliomaalaus sijaitsee Keski-Suomessa Laukaassa Kynsiveden ja Leivonveden välisen Paanalansaaren luoteisosassa lähellä Hankasalmen rajaa ja Kaivannon kanavasta 900 m koilliseen. Saari on Lievestuoreelta noin 14 kilometriä pohjoiseen. 
Maalauksen on ilmoittanut tutkijoille Pekka Pitkänen vuonna 1999 ja kuviot kävi tarkastamassa Timo Sepänmaa samana vuonna. Maalaus sijaitsee Uittovuoren länsiseinämässä noin 10-11 metriä veden pinnan yläpuolella olevalla kallioterassilla. Kuviot ovat pystykallion seinämässä 36×60 senttimetrin alalla. Kuviot on vaikeaa erottaa taustaväristään. Samalla terassilla on toisessakin kohdassa jäämiä punaväristä, jolle saattaa olla myös luonnollinen selitys. 
Kalliossa syvät kuluneet pystyhalkeamat, joiden väissä maalauksen merkit ovat. Kyseessä on haalistunut kolmen kuvion maalaus, joka on tyyliltään poikkeuksellinen. Kolmen pystyviivan alla on pyörylä ja sen oikealla puolen erikoinen kuvio, joka on tulkittavissa sarvipäiseksi ihmishahmoksi. Ihmishahmon korkeus on 25 senttimetriä. Ihmisen jalat koskettavat kaarevina kantapäistään toisensa ja kädet ovat kaarevina kuin nyrkit lanteilla. Pää näkyy epäselvästi, mutta oikeanpuoleinen korva tai sarvi näkyy. 
Katso myös.
Seuraavat maalaukset ovat samalta alueelta tämän maalauksen kanssa:
Taponen

Taponen on muun muassa seuraavien henkilöiden sukunimi:
Adolf Fredrik Rosendal

Adolf Fredrik Rosendal (2. marraskuuta 1821 Hämeenkyrö – 16. marraskuuta 1876 Hämeenkyrö) oli suomalainen yläalkeiskoulun rehtori ja valtiopäivämies.
Rosendalin vanhemmat olivat Turun ja Porin läänin lääninkamreeri Adolf Georg Rosendal ja Maria Lovisa Avellan. Hän kävi Turun triviaalikoulua ja Turun lukiota päästen ylioppilaaksi 1840. Rosendal valmistui filosofian kandidaatiksi ja maisteriksi 1844. Hänet vihittiin papiksi 1870.
Rosendal toimi Turun yläalkeiskoulun vt. apulaiskollegana vuodesta 1851 ja vt. konrehtorina vuodesta 1852. Hän oli sitten Turun lukion vt. apulaisena vuodesta 1852 ja vakinaisena apulaisena vuodesta 1853. Rosendal oli Tampereen yläalkeiskoulun rehtorina 1860–1876 ja Tampereen kansakoulujen tarkastajana 1872. Hän omisti Tuokkolan talon Hämeenkyrössä. Hän osallistui päiville pappissäädyssä 1872 Turun hiippakunnan opettajien valitsemana. Rosendal kirjoitti nimimerkillä "A. F. R." Kirjalliseen Kuukausilehteen. Hän kirjoitti myös suomenkielisen historian oppikirjan "Vanhan ajan historia, lyhyesti esitelty" (C. J. Wikberg, Helsinki 1864).
Rosendal oli naimisissa vuodesta 1846 Eva Matilda Holmbergin kanssa. Heidän poikansa oli kansanedustaja, herännäisjohtaja, kirjailija, poliitikko ja opettaja Mauno Rosendal. Tilanomistaja, valtiopäivämies Karl Verner Rosendal oli hänen veljensä.
Valasmonnit

Valasmonnit (Cetopsidae) on monnikaloihin kuuluva heimo. Heimon lajeja tavataan makeista vesistä Etelä-Amerikasta.
Lajit ja anatomia.
Valasmonnien heimoon kuuluu lähteestä riippuen 5–7 sukua ja 23–41 lajia. Heimo jaetaan kahteen alaheimoon, jotka ovat Cetopsinae ja Heliogeneinae. Ruumiinrakenteeltaan valasmonnilajit ovat pitkulaisia ja tukevahkoja. Suurimmat heimon kaloista kasvavat 26 cm:n mittaisiksi. Tyypillisiä piirteitä ovat tylppä kuono ja kuonon 3 viiksisäieparia. Selkäevä on pieni ja sijaitsee Cetopsinae-alaheimon lajeilla selän etuosassa ja Heliogeneinae-alaheimon lajeilla hieman taaempana. Useimmilla valasmonneilla ei ole rasvaevää. Peräevä on suurehko ja pyrstöevä haarautunut. Valasmonnien iho on suomuton ja iho peittää osittain kalojen pienet silmät. Uimarakko on hyvin pieni ja sitä suojaa luinen kapseli.
Levinneisyys ja elintavat.
Valasmonnilajeja tavataan Kolumbiasta Paraguayhun ulottuvalta vyöhykkeeltä. Ne sekä pienissä, nopeasti virtaavissa sademetsien puroissa että isommissa joissa. Valasmonnien ravintoa ovat vesihyönteiset ja suurimmat lajit saalistavat myös kaloja.
Oscar-gaala 2013

Oscar-gaala 2013 oli 85. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot parhaille vuoden 2012 elokuville. Gaala järjestettiin Dolby-teatterissa (entinen Kodak-teatteri) Los Angelesissa 24. helmikuuta 2013. Gaalan isännöi koomikko Seth MacFarlane. 
Voittajat ja ehdokkaat.
Palkintoehdokkaat julkaistiin 10. tammikuuta 2013, eli noin kaksi viikkoa aikaisemmin kuin aikaisempina vuosina on tehty. Syyksi Yhdysvaltain elokuva-akatemia (AMPAS) ilmoitti haluavansa antaa sekä palkitsijoille että yleisölle enemmän aikaa tutustua elokuviin.
Voittajat on listattu ensimmäisenä ja lihavoitu.
Operaatio Tannenbaum

Operaatio Tannenbaum (, aiemmin operaatio Grün ()) oli saksalaisten toisessa maailmansodassa laatima mutta hylätty suunnitelma hyökätä Sveitsiin. Sunnittelu alkoi jo vuonna 1940 ja oli valmiina toteutettavana vuoteen 1944 asti, mutta suunnitelmaa ei koskaan pantu käytäntöön. Suunnitelman mukaan Saksa olisi 11 divisioonan turvin yhdessä Italian 15 divisioonan kanssa hyökännyt Sveitsiin.
Vostotšnyin satama

Vostotšnyin satama (, LOCODE: RU VYP) on Venäjän Primorjen aluepiirin Nahodkan kaupungin itäisessä lähiössä, Tyynenmereen kuuluvan Japaninmeren Nahodkanlahden itälaidalla sijaitseva suuri merisatama. Vuoden 2014 satamatilastojen mukaan Vostotšnyin satama oli Venäjän neljänneksi suurin merisatama. Sitä enemmän rahtia käsittelivät vain Mustanmeren Novorossijskin sekä Suomenlahden Ust-Lugan ja Pietarin rahtisatamat.
Syväsatamaan kuuluu esimerkiksi konttiterminaali (pisin laituripaikka 408,0 metriä, alusten suurin syväys 13,0 metriä), merkittävä hiiliterminaali ja petrokemian raaka-aineiden ja jalostustuotteiden satamalaitureita. Petrokemian laituripaikoista suurin on Transneftin laituri noin kuusi kilometriä konttisatamasta länsilounaiseen sijaitsevan Kozminonlahden suulla (alusten suurin pituus 441,9 ja syväys 17,0 metriä).
Tunnetuimpia Vostotšnyin sataman satamaoperaattoreista on "OAO Vostotšnyi Port". Tämä sotketaan nimensä takia tiedotusvälineissä toisinaan koko satamaan, vaikka tämän suuren satamaoperaattorin hallussa on vain osa laituripaikoista ja se käsittelee vain osan Vostotšnyin sataman kautta kulkevasta rahdista.
Sataman rahtimäärät.
Vuoden 2013 rahtimääränsä perusteella Vostotšnyi oli Venäjän viidenneksi suurin kauppasatama. Vuonna 2016 Vostotšnyi on noussut rahtimäärällä mitattuna maansa kolmanneksi suurimmaksi satamaksi Novorossijskin sataman ja Ust-Lugan sataman jälkeen.
Vostotšnyin sataman vuosittainen rahtimäärä:&lt;br&gt;
Reima Kekäläinen

Reima Tapani Kekäläinen (s. 6. heinäkuuta 1944 Hämeenlinna) on suomalainen televisioelokuvien ja televisiosarjojen ohjaaja, käsikirjoittaja ja tuottaja. Hänen puolisonsa on teatteri- ja elokuvaohjaaja Eija-Elina Bergholm.
Kekäläinen kirjoitti ylioppilaaksi 1963 ja opiskeli Suomen Teatterikoulun korkeakouluosastolla 1965–1968. Työuransa hän aloitti assistenttina TV-1:n teatteritoimituksessa 1967–1968, siirtyi sitten saman toimituksen ohjaaja-dramaturgiksi vuosiksi 1968–1975 ja TV-2:n teatteritoimituksen toimituspäälliköksi vuosiksi 1975–1991. TV 2:n pääohjaajana hän aloitti 1991.
Ohjauksia.
Televisioelokuvia:
Televisiosarjoja:
Tuottajana.
Televisioelokuvia:
Televisiosarjoja:
Luettelo New Yorkin piirikunnista

Tämä on luettelo New Yorkin osavaltion 62 piirikunnasta.
Lähteet.
Bujar Nishani

Bujar Faik Nishani (29. syyskuuta 1966 Durrës – 28. toukokuuta 2022) oli albanialainen poliitikko ja maan presidenttinä 2012–2017. Hän oli demokraattisen puolueen jäsen. Ennen presidentin virkaa Nishani toimi 2007–2009 ja 2011–2012 sisäministerinä sekä 2009–2011 oikeusministerinä. Vuoden 2012 presidentinvaalissa Nishani sai ainoana ehdokkaana 140-paikkaisen parlamentin äänestyksessä 73 ääntä.
Nishani opiskeli sotilasakatemiassa ja oikeustieteellisessä tiedekunnassa. Hän erikoistui Euroopan asioihin ja toimi ulkoministeriön ja puolustusministeriön asiantuntijana sekä puolustusministerinä 1990-luvulla.
Rosen Plevneliev

Rosen Asenov Plevneliev (; s. 14. toukokuuta 1964) on bulgarialainen poliitikko, joka toimi maansa presidenttinä 2012–2017. Plevneliev sai eniten ääniä lokakuun 2011 presidentinvaalissa. Hän aloitti virassaan 18. tammikuuta 2012, ollen maansa neljäs presidentti.
Euroopan unioni on toistuvasti kritisoinut Bulgariaa oikeuslaitoksen hitaudesta ja korruptiosta. Plevneliev seurasi presidenttinä sosialisteja edustanutta Georgi Părvanovia. Hän itse edustaa keskustaoikeistolaista GERB-puoluetta.
Ruonanjoki (Sauvo)

Ruonanjoki () on pieni joki Sauvon kunnassa Varsinais-Suomessa. Joki saa alkunsa Salon puolelta Hajalassa, josta se virtaa lounaaseen Vainionjokena Pöylän läpi Sauvoon. Sauvossa joki tekee neljä mutkaa ja laskee lopulta Ruonan kylän kohdalla itään Ruonanlahteen, joka on osa Halikonlahtea.
Yli kolmasosa Ruonanjoen 84 neliökilometrin kokoisesta valuma-alueesta on viljelyskäytössä, mikä kuormittaa joen vesistöä. Lisäksi jokea käytetään maanviljelysten kastelemiseen.
Hubble Extreme Deep Field

Hubble Extreme Deep Field (XDF) on Hubble-avaruusteleskoopin ottama syvän taivaan kuva. Se on tarkennus pieneen avaruuden osaan Hubble Ultra Deep Fieldin keskellä, Sulatusuunin tähdistön suunnalla. XDF on syvin taivaan kuva, joka on ikinä otettu. Hubble Extreme Deep Fieldistä on erotettavissa noin 5 500 galaksia, joista nuorimmat ovat syntyneet vain noin 450 miljoonaa vuotta alkuräjähdyksen jälkeen.
Suunnitellaan, että tulevaisuudessa NASAn James Webb -avaruusteleskooppi ottaisi vieläkin syvemmän taivaan kuvan XDF:n keskeltä.
Keisarinmaja

Aavasaksan matkailumaja eli Keisarinmaja on Ylitornion kunnassa Aavasaksan vaaran laella sijaitseva historiallinen nähtävyys. Se on Lapin maakunnan vanhin matkailukäyttöön tehty rakennus.
Matkailumaja rakennettiin Aavasaksalle kesäaikaan saapuville turisteille, joiden määrä oli alkanut kasvaa vuosi vuodelta. Majan suunnittelusta järjestettiin vuonna 1880 Polyteknillisen koulun arkkitehtiylioppilaille kilpailu, ja Hugo Emil Saurénin voittanut ehdotus valittiin toteutettavaksi. Matkailumaja valmistui vuonna 1883. Maja on veistetty kahdeksankulmaisiksi höylätyistä hirsistä, ja siinä on avonainen kuisti ja leveät räystäät. Arkkitehtuuriltaan se edustaa muinaispohjoismaista tyyliä runsaine koristeluineen ja lohikäärmeaiheineen, ja julkisivujen ja sisätilojen värikkäiksi maalatuissa koristeleikkauksissa voi nähdä myös karjalaishenkistä ornamentiikkaa.
Aavasaksan matkailumaja sai kansan suussa nimen Keisarinmaja, joka lienee syntynyt Venäjän keisarin Aleksanteri II:n matkaa koskeneista huhuista. Matkailumajaa ei kuitenkaan rakennettu keisarin vierailua varten saati hänen metsästysmajakseen, vaan turisteille, mutta perintöruhtinaan, vuodesta 1881 keisari Aleksanteri III:n ilmaisema ajatus matkustaa Aavasaksalle varmaankin edisti hanketta. Keisari ei koskaan matkannut Aavasaksalle, mutta matkailumajaa kutsutaan silti usein Keisarinmajaksi.
Aavasaksan matkailumaja korjattiin vuonna 1980. Koristeellisia julkisivujaan, sisustuksiaan ja huonekalujaan myöten miltei alkuperäisenä säilyneenä se on harvinainen, historiallinen nähtävyys Suomen suuriruhtinaskunnan ajalta. Matkailumaja on osa vuonna 1878 perustettua Aavasaksan kruununpuistoa, johon kuuluu myös useita muita nähtävyyksiä, muun muassa vuonna 1927 rakennettu, kahvilana nykyisin toimiva matkailijapaviljonki ja vuonna 1969 valmistunut Aavasaksan näkötorni. Vaaran laella on myös ranskalaisen tiedemiehen Pierre Mapertuis`n muistomerkki. Aavasaksan matkailumajan omistaa Metsähallitus ja se on kesäaikaan avoinna matkailijoille.
CMA CGM Marco Polo

CMA CGM Marco Polo on CMA CGM -varustamon Euroopan-Aasian liikenteeseen tarkoitettu konttialus, jonka kapasiteetti on 16 000 standardikonttia (TEU). Alus oli valmistuessaan kuljetuskapasiteetiltaan maailman suurin konttialus Marco Polo lähti neitsytmatkalleen Ningbosta, Kiinasta 7. marraskuuta 2012.
Alus liikennöi varustamon French Asia Line (FAL 1) -reitillä Kiinan Ningbon ja Le Havren välillä. "CMA CGM Marco Polo" on ensimmäinen kolmen sisaraluksen sarjasta, jotka nimetään tutkimusmatkailijoiden mukaan.
Kesällä 2013 valmistunut Maersk Triple E -luokan "Mærsk Mc-Kinney Møller" vei Marco Pololta tittelin maailman suurimpana rahtilaivana noin 15% suuremmalla kuljetuskapasiteetillaan.
Tihinen

Tihinen on muun muassa seuraavien suomalaisten henkilöiden sukunimi:
Alvar Verving

Alvar Verving (25. toukokuuta 1851 - 9. marraskuuta 1906 Helsinki) oli hovineuvos ja Helsingfors Segelsällskapetin perustaja ja ensimmäinen kommodori. 
Seura sai alkunsa syyskuun alussa 1892 julkaistussa ilmoituksessa Hufvudstadsbladet-lehdessä, jossa otsikolla "Seglare Ohoj!" kutsuttiin kiinnostuneita perustavaan kokoukseen. Pursiseuran perustamisajankohtana pidetään tammikuun 7. päivää vuonna 1893, jolloin Suomen kenraalikuvernööri Fjodor Heiden oli allekirjoittanut seuran ensimmäiset säännöt. Verving oli vaikuttanut sääntökomiteassa ja esitteli hyväksytyt säännöt seuran virallisessa perustavassa jäsenkokouksessa, joka pidettiin 27.1.1893 Arbetets vännerin toimistolla. Kokouksessa 16 läsnäolijaa ilmoittautuivat jäseniksi. Verving oli aktiivinen NJK:n hallituksen jäsen, mutta halusi yhdessä muiden ensimmäisissä kokouksissa mukana olleiden NJK-jäsenten kanssa perustaa Helsinkiin toisen seuran, joka hyväksyisi jäsenikseen sekä miehiä että naisia, riippumatta siitä omistivatko he veneen vai eivät. 
HSS perustettiin yläluokkaisen NJK:n keskiluokkaiseksi jatkeeksi. Verving oli toiminut päätuomarina ns. Håkansvik-kilpapurjehdustapahtumissa 1880-1890-luvuilla. Håkansvikin kilpapurjehtijoiden ydinjoukko tulikin muodostamaan vastaperustetun HSS:n perusjäsenistön. Alvar Verving toimi seuran kommodorina vain yhden kauden, jonka jälkeen hän joutui sairauden takia luopumaan tehtävästään.Hänen seuraajansa oli Anton Moberg, joka toimi seuran kommodorina vuoteen 1899 saakka.
DTM-kausi 2007

DTM-kausi 2007 (Deutsche Tourenwagen Masters -kausi 2007) oli DTM-sarjan kahdeksas kausi. Kausi alkoi 22. huhtikuuta Saksan Hockenheimin radalta ja päättyi samalle radalle 14. lokakuuta. 
Sarjan mestaruuden voitti ruotsalainen Audi-kuljettaja Mattias Ekström siitä huolimatta, että hän voitti vain yhden osakilpailun. Toiseksi sijoittui kolmen pisteen erolla kanadalainen Bruno Spengler.
Kauden aikana nähtiin useasti dramatiikkaa. Heti avauskilpailun ensimmäisellä kierroksella tapahtui valtava kolari, jonka seurauksena Tom Kristensen ja Alexandre Prémat saivat kilpailukieltoa.
Lausitzringillä turva-auto tuli radalle väärässä paikassa ja järjestys meni sekaisin. Oikeasta järjestyksestä ei löydetty yhteisymmärrystä ja kilpailusta jaettiin vain puolikkaat pisteet.
Lopputulokset.
• EuroSpeedwaylla jaettiin vain puolet pisteistä lopputulosten epäselvyyden takia. (Annetut pisteet 5 - 4 - 3 - 2,5 - 2 - 1,5 - 1 - 0,5).
Popoviciun epäyhtälö

Popoviciun epäyhtälö on konveksissa analyysissä konvekseja funktioita koskeva epäyhtälö. Se on samantapainen kuin Jensenin epäyhtälö ja sen löysi vuonna 1965 romanialainen matemaatikko Tiberiu Popoviciu. Epäyhtälö kuuluu näin:
Olkoon "ƒ" funktion väliltä formula_1 joukkoon formula_2. Jos "ƒ" on konveksi, niin kaikilla formula_3 on voimassa
 formula_4
Epäyhtälö voidaan yleistää n pisteelle:
Olkoon "ƒ" jatkuva kuvaus joukosta formula_1 joukkoon formula_2. Tällöin "ƒ" on konveksi jos ja vain jos kaikilla kokonaisluvuilla "n" ja "k", missä "n" ≥ 3 ja formula_7, ja kaikilla formula_8 on voimassa
 formula_9
Popoviciun epäyhtälö yleistyy myös painotetuksi epäyhtälöksi.
Luontokuvauksen käsikirja

Luontokuvauksen käsikirja on vuonna 2012 Docendon kustantamana ilmestynyt teos, jossa tunnetut luontokuvaajat opastavat kuvaustekniikassa ja kunkin kuvauslajin kuvaamisessa käyttäen esimerkkeinä omia valokuviaan.
Teoksen taustavoimina ovat luontokuvaajien järjestöt Suomen luontokuvaajat ry ja Suomen ammattiluontokuvaajat ry. Teosta ovat tukeneet apurahoin Finnfoto ja WSOY:n kirjallisuussäätiö. 
Teos jakautuu kuvien teemojen mukaan kuuteen osaan: Maisema, Luonto ja ihminen, Nisäkkäät, Linnut, Pienet eläimet ja Kasvit. Kukin osa koostuu useista artikkeleista ja esimerkkikuvista. Niiden jälkeen on osuus kuvaamisen työvaiheista ja viimeisenä osana otsikon Luontokuva elää alla kerrotaan luontokuvauksesta yleisellä tasolla. Lopussa on hakemisto. Sisällysluettelossa mainitaan otsikko Käsitteet. Sitä ei kuitenkaan ole.
Kirja sivuuttaa valokuvaamisen teknisen puolen, koska jatkuvasti kehittyvästä aihepiiristä on omia opaskirjojaan. Aiempi käsikirja on peräisin vuodelta 1981, ja teoksen päätoimittajan, porilaisen luontokuvaajan Markku Saihan mukaan sen päivittäminen oli mahdotonta, niinpä tämä teos on täysin uusi ja tarjoaa "omat, uudet eväänsä luontokuvaukselle". Se on myös ainoa kattava suomenkielinen ajan tasalla oleva alan kirja.
Mitoiltaan kookas, runsaasti kuvia sisältävä teos käy arvioijien mukaan paitsi oppaaksi kuvaajille, myös katselukirjaksi.
Falling in Reverse

Falling in Reverse ("FIR") on vuonna 2008 perustettu yhdysvaltalainen rockyhtye Las Vegasista, Nevadasta. Sen on perustanut Ronnie Radke, Escape the Faten entinen laulaja ja perustaja. Radken lisäksi yhtyeeseen kuuluu soolokitaristi Max Georgiev, rytmikitaristi Christian Thompson sekä basisti Wes Horton.
Falling In Reversen debyyttialbumi "The Drug In Me Is You" ilmestyi 26. heinäkuuta 2011 ja myi ensimmäisellä viikollaan 18 000 kappaletta. Albumin kappaleista "”Raised By Wolves”, ”I’m Not A Vampire”" ja ”"The Drug In Me Is You”" julkaistiin singleinä albumin mainostamiseksi.
Toinen täysipitkä albumi ilmestyi 18. kesäkuuta 2013 nimeltä "Fashionably Late" joka sisältää hitit "Fashionably Late, Bad Girls Club" ja "Alone " joista kahdesta viimeisestä on julkaistu musiikkivideot.
Yhtye julkaisi singlen "God, If You Are Above..." 15. joulukuuta 2014. Single on osa yhtyeen kolmatta albumia "Just Like You", joka julkaistiin 24.2.2015. Albumin nimen sekä kansikuvan julkistamisen yhteydessä julkaistiin kappale "Guillotine IV (the Final Chapter)" 12. joulukuuta 2015. Kappale on viimeinen osa Escape the Fate-yhtyeen kappaleille "The Guillotine", "This War Is Ours (The Guillotine part II) "ja" The Aftermath (The Guillotine part III)." Radke kertoi haastattelussa uuden albumin olevan jatko-osa Escape the Fate -yhtyeen "Dying Is Your Latest Fashion" -albumille.
Yhtyeen neljäs albumi "Coming Home" julkaistiin 2017.
Highway Society

Highway Society () on vuonna 1999 ensi-iltansa saanut Mika Kaurismäen ohjaama saksalais-suomalainen elokuva.
Elokuvassa autoromuttamoa pyörittävä Jack Bogart ja nuori ja kaunis mutta onneton Elisabeth ovat matkalla Hampurista Suomeen.
Jääpallon Suomensarja 1966

Jääpallon Suomensarja kaudella 1965-1966 pelattiin nelilohkoisena. Lohkovoittajat Lappeenrannan Veiterä, Oulun Tarmo, Lahden Reipas ja Porvoon Akilles etenivät SM-sarjakarsintaan, josta Veiterä ja Reipas nousivat SM-sarjaan seuraavaksi kaudeksi
Sarjataulukko.
Etelälohko.
Etelälohkoa hallitsivat porvoolaisjoukkueet Akilles ja ToBK, jolle Akilles myös kärsi ainoan tappionsa. Porvoolaisten pahin uhkaaja sarjassa oli Turun Pyrkivä.
Länsilohko.
Länsilohkossa Lahden Reipas oli lohkonsa selvä ykkönen. Sen pahin uhkaaja oli Tamperelaisia jääpalloperinteitä jatkamaan perustettu JP-64. Suomensarjaan osallistuivat ensimmäistä kertaa vasta perustettu Narukerä Porista ja ensimmäistä kertaa jääpallosarjoihin osallistunut JyPS Jyväskylästä.
Itälohko.
Itälohkossa SM-sarjasta pudonnut Veiterä oli lohkonsa paras ja eteni näin SM-sarjakarsintaan ennen imatralaista PaSa:a.
Pohjoislohko.
Pohjoislohkon voitti SM-sarjasta edellisenä kautena pudonnut Oulun Tarmo. Sen pahin kilpakumppani sarjassa oli paikalliskilpailija PatV.
SM-sarjakarsinta.
Tasaisen SM-sarjakarsinnan päätteeksi kolme joukkuetta olivat tasapisteissä. Parhaan maalieron perusteella Lappeenrannan Veiterä nousi SM-sarjaan, ja heikomman maalieron omanneet Tarmo ja Reipas pelasivat uusintaottelun Lahdessa noususta SM-sarjaan. Reipas voitti ottelun 3-1 ja nousi näin SM-sarjaan.
Uusinta noususta SM-sarjaan: Reipas-Tarmo 3-1&lt;br&gt;
Veiterä ja Reipas nousivat SM-sarjaan, josta putosivat VIFK, SePS ja VarTP
Keltajuovamullo

Keltajuovamullo ("Mullus surmuletus") on mullojen heimoon kuuluva kala.
Ulkonäkö ja koko.
Keltajuovamullo kasvaa yleisesti 10–25 cm pitkäksi, joskus jopa 40 cm pitkäksi. Sen vartalo on melko litteä. Leuan alla on kaksi jäykkää viiksikarvaa. Väritys on punertava, kyljissä on kolme kellanruskeaa juovaa.
Levinneisyys ja elinympäristö.
Keltajuovamulloa tavataan Atlantin itäosassa Norjan rannikolta aina Kanariansaarille ja Senegaliin asti sekä Välimerellä. Ajoittain sitä tavataan myös Englannin kanaaliss aja toisinaan jopa Pohjanmerellä. Se ui tavallisesti kivi- tai sorapohjan päällä 1–450 m syvässä vedessä, tyypillisesti 5–60 metrissä.
Elintavat.
Keltajuovamullot elävät parvina. Ne syövät pääosin merenpohjassa eläviä pieniä selkärangattomia. Ne kutevat keväällä helmi- ja maaliskuun välisenä aikana 30–70 metrin syvyydessä.
Käyttö.
Keltajuovamulloa pyydystetään verkoilla ja trooleilla. Suurimmat kalastajat ovat Libya ja Ranska. Kalaa myydään tuoreena ja pakastettuna.
Keltajuovamulloon kohdistuu suuri kalastuspaine Välimerellä. Sen pyyntiin ei ole asetettu rajoituksia, mutta suositellaan ettei kalaa syötäisi pienikokoisena eikä kutuaikana.
Tri Sadismin kauhukammio

Tri Sadismin kauhukammio () on Harald Reinlin ohjaama saksalainen mysteerinen kauhuelokuva vuodelta 1967. Elokuvan pääosissa ovat Lex Barker, Karin Dor ja Christopher Lee.
Juoni.
Sadistisen kreivi Frederic Regulan (Christopher Lee) on koonnut hänen uskollinen palvelijansa 40 vuotta sen jälkeen, kun kreivi oli mestattu ja revitty kappaleiksi 12 neitsyen murhaamisen johdosta. Vanhat tavat ovat edelleen kreivillä mielessä ja kohta viaton Lilian (Karin Dor) riippuu hämähäkkejä täynnä olevan kuilun päällä ja Roger (Lex Barker) makaa köytettynä veitsenterävän heilurin alla odottaen kohtaloaan...
Tuotanto.
"Tri Sadismin kauhukammio" perustuu Edgar Allan Poen teokseen "The Pit and the Pendulum" (1842), jonka pohjalta Manfred R. Köhler laati käsikirjoituksen.
"Tri Sadismin kauhukammio" kuvattiin kokonaisuudessaan Saksassa. Elokuvaa kuvattiin Bavaria Studiosilla Münchenissä, Detmoldissa, Pullachissa ja Rothenburg ob der Tauberissa.
Julkaisu.
"Tri Sadismin kauhukammio" sai ensi-iltansa 5. lokakuuta vuonna 1967 kotimaassaan Länsi-Saksassa. Ranskassa elokuva julkaistiin 5. maaliskuuta vuonna 1969, Yhdysvalloissa 21. toukokuuta vuonna 1969, Ruotsissa 20. huhtikuuta vuonna 1970, Tanskassa 24. huhtikuuta vuonna 1970 ja Meksikossa 29. huhtikuuta vuonna 1971. Suomessa elokuva julkaistiin videolle.
"Tri Sadismin kauhukammiosta" on useita leikkausversioita ja monia eri nimikkeitä. Elokuvasta on 85 minuutin, 90 minuutin ja 120 minuutin versiot. Englanninkielisissä maissa elokuvalla on monta eri nimikettä: "The Torture Chamber of Dr. Sadism", "Blood of the Virgins", "Castle of the Walking Dead", "Pendulum", "The Blood Demon", "The Snake Pit", "The Snake Pit and the Pendulum", "The Torture Room" ja "Torture Chamber".
"Tri Sadismin kauhukammio" on julkaistu sekä videolle että DVD:lle.
Arvioita.
"Video-oppaassa" vuodelta 1994 Bello Romano pitää elokuvaa kiintoisana mutta ankeasti näyteltynä camp-kauhisteluna ja antaa sille kolme tähteä viidestä, mikä vastaa sanallista arviota ”hyvä”.
Hävittäjälentolaivue 31

Hävittäjälentolaivue 31 (lyhenne "HävLLv 31") on Suomen ilmavoimiin kuuluva Siilinjärven Rissalaan sijoitettu Karjalan lennoston joukkoyksikkö, jonka kalustona on noin 20 Hornet-hävittäjää ja viisi yhteyskonetta. Laivueella on myös lentokoulutuksessa käytettävä Hornetin asejärjestelmäharjoituslaite WTSAT (). Laivue on jaettu kolmeen hävittäjälentueeseen, yhteyskoneita operoivaan yhteyslentueeseen (YhtLtue) ja esikuntalentueeseen (ELtue), joissa työskentelee reilut 50 henkilöä. Suurimman henkilöstöryhmän muodostavat lentoupseerit, mutta laivueessa palvelee myös muutama aliupseeri ja siviili.
Historia.
Rissalaan saapui 21. syyskuuta 1978 kaksi ensimmäistä MiG-21bis-hävittäjää, joista toinen jäi laivueelle toisen jatkaessa koelentueeseen Halliin. Pääosa uusista koneista saapui heinä-syyskuussa 1980 ja kaluston vastaanotto jatkui vuoden loppuun. Lähes kaikki laivueen ohjaajat, jotka olivat lentäneet MiG-21F-koneilla koulutettiin uudelle kalustolle. Hawkit vastaanotettiin helmikuussa 1983 ja niitä käytettiin koulukoneina ennen MiG-21bis-kalustoon siirtymistä. Viimeinen tyyppikurssi pidettiin keväällä 1996.
Ensimmäiset Hornetit vastaanotettiin 16. helmikuuta 1996, kun kolme viimeistä kaksipaikkaista konetta saapui Yhdysvalloista.
Laivueen komentajat.
Laivueen komentajina ovat olleet:
Perinteet.
Joukkoyksikön edeltäjä on Lentolaivue 24, joka toimi Utissa loppuvuoteen 1960 uudella nimellä Lentolaivue 24:n jälkeen. Laivueen laivuetunnuksessa (mm. hihamerkissä) esiintyy musta ilvessymboli, joka valittiin yksikön tunnukseksi vuonna 1941.
Seppo Sundelin

Seppo Orvo Juhani Sundelin (18. elokuuta 1938 – 29. tammikuuta 2010) oli suomalainen ranskan kielen opettaja ja sanakirjojen tekijä sekä lentopallon järjestöaktiivi. Työuransa hän teki Turun kauppakorkeakoulun ranskan kielen lehtorina.
Sundelin valmistui filosofian maisteriksi Turun yliopistosta ja toimi siellä jonkin aikaa assistenttina. Hän avusti Tauno Nurmelaa sanakirjatyössä, josta tuli opettajantyön ohella Sundelinin toinen päätoimi. Edwin Hagforsin kanssa syntyi "Opiskelusanakirja" ja yksin Sundelin laati "Ranska-suomi sanakirjan". Sundelinin päätyö oli vuonna 2008 yhdessä lehtori Jean-Michel Kalmbachin kanssa toimitettu 1600-sivuinen suursanakirja.
Seppo Sundelin toimi vuodesta 1970 Turun ranskalaisen seuran puheenjohtajana yhteensä 15 vuotta. Vuonna 1984 hänelle myönnettiin Ordre des Palmes académiques -ritarikunnan kunniamerkki. WSOY:n kirjallisuussäätiön palkinnon Sundelin sai 1993.
Opiskeluvuosinaan Sundelin teki urheiluaiheisia juttuja "Turun Sanomiin". 1970-luvulta lähtien hän toimi aktiivisesti lentopalloseura Raision Loimun johtotehtävissä, "Loimulainen"-tiedotuslehden päätoimittajana, Loimu -79:n puheenjohtajana, Suomessa 1977 ja 1993 pelattujen lentopallon Euroopan-mestaruuskilpailujen järjestelytehtävissä sekä 1980-luvulla Suomen naisten lentopallomaajoukkueen johtajana.
Jääpallon Suomensarja 1967

Jääpallon Suomensarja kaudella 1966–1967 pelattiin nelilohkoisena. Lohkovoittajat etenivät SM-sarjakarsintaan, josta kaksi parasta nousi SM-sarjaan seuraavaksi kaudeksi.
Sarjataulukko.
SM-sarjakarsinta.
Akilles ja Tarmo nousivat SM-sarjaan, josta putosivat Reipas, Veiterä ja OTP.
Rusotäplämullo

Rusotäplämullo ("Mullus barbatus") on mullojen heimoon kuuluva kala.
Ulkonäkö ja koko.
Rusotäplämullo kasvaa yleisesti 10–20 cm pitkäksi, joskus jopa 30 cm pitkäksi. Naaraat ovat keskimäärin pitempiä kuin koiraat, ja suurimmat yksilöt ovat poikkeuksetta naaraita. Rusotäplämullon vartalo on melko litteä. Leuan alla on kaksi jäykkää viiksikarvaa, jotka ovat lyhyemmät kuin kalan rintaevät. Väritys on punertava.
Levinneisyys ja elinympäristö.
Rusotäplämulloa tavataan Atlantin itäosassa Britannian ja Norjan rannikolta aina Kanariansaarille ja Senegaliin asti sekä Välimerellä. Kalaa tavataan myös Azoreilla. Se ui tavallisesti mutapohjaisilla alueilla 10–300 m syvässä vedessä.
Elintavat.
Rusotäplämullot elävät parvina. Ne syövät pääosin merenpohjassa eläviä pieniä selkärangattomia. Ne kutevat kesällä huhti- ja elokuun välisenä aikana 10–55 metrin syvyydessä.
Käyttö.
Rusotäplämullo on arvostettu ruokakala. Suurimmat pyyntimaat ovat Turkki ja Tunisia.
Jääpallon Suomensarja 1968

Jääpallon Suomensarja kaudella 1967–1968 pelattiin nelilohkoisena. Lohkovoittajat etenivät SM-sarjakarsintaan, jonka kaksi parasta nousivat SM-sarjaan seuraavaksi kaudeksi. SM-sarjaan nousivat ensimmäistä kertaa vastikään vaasalaista jääpallotoimintaa jatkamaan perustettu Jääpalloseura V-67 sekä Imatran Pallo-Salamat, joka uusintaottelussa sarjanoususta voitti Imatralla pelatussa ottelussa oululaisen Pateniemen Vesan. Yhtä lähelle SM-sarjapaikkaa PatV ei enää koskaan päässyt.
Sarjataulukko.
SM-sarjakarsinta.
Uusinta noususta SM-sarjaan: PaSa-PatV 3-2&lt;br&gt;
V-67 ja PaSa nousivat SM-sarjaan, josta putosivat Oulun Tarmo ja Käpylän Urheilu-Veikot
Isomäki (sukunimi)

Isomäki-nimisiä suomalaisia henkilöitä ovat:
Mäkelin

Mäkelin on suomenkielinen sukunimi. Mäkelin-nimisiä henkilöitä ovat muun muassa:
Saul Alinsky

Saul David Alinsky (30. tammikuuta 1909 – 12. kesäkuuta 1972) oli yhdysvaltalainen kansalaisaktivisti, jota pidetään yhtenä nykyaikaisen kansalaisjärjestötoiminnan perustajista. Hän pyrki kohentamaan Yhdysvaltojen köyhien asuinalueiden olosuhteita, ja 1950-luvulta lähtien hän keskittyi afroamerikkalaisen väestönosan elinolojen parantamiseen erityisesti Chicagon, New Yorkin ja Kalifornian ghetoissa.
Elämä.
Alinsky syntyi Chicagossa vuonna 1909 venäjänjuutalaiseen maahanmuuttajaperheeseen. Han valmistui arkeologiksi Chicagon yliopistosta, mutta alkoi työskennellä ensin kriminologina Illinoisin vankiloissa ja sitten organisaattorina ammattiyhdistysliikkeen tehtävissä. Vuonna 1939 Alinsky ryhtyi aktivoimaan Chicagon slummien asukkaita mukaan järjestötoimintaan ja sai työstään kiitosta Illinoisin kuvernööriltä Adlai Stevensonilta.
Kansalaisaktivismi.
Alinskyn metodit olivat usein tarkoituksellisen provosoivia, koska hän uskoi että naurettavin taktiikka voi olla tehokkain. Hän uhkasi kerran järjestää ”pieruhyökkäyksen” Rochesterin kaupunginorkesterin konserttiin, jossa yleisö koostui kaupungin silmäätekevistä. Suunnitelman mukaan aktivistien tuli syödä runsaasti papuja ennen konserttia ja siirtyä sitten salin puolelle kilpailemaan orkesterin puhallinsoitinten kanssa. Pelkkä uhkaus riitti tavoitteen saavuttamiseen, eikä suunnitelmaa tarvinnut toteuttaa. Samoin kävi Chicagossa, jossa Alinsky uhkasi järjestää O'Haren lentokentän vessoihin hyvin pukeutuneita mustia miehiä varaamaan kaikki pisoaarit. Hän piti ymmärrettävänä, että sorretut haluavat kirjaimellisesti tai kuvaannollisesti ”paskoa sortajiensa päälle”.
Alinskyllä on ollut suuri vaikutus moniin Yhdysvaltojen poliittisiin johtajiin ja kansalaisaktivisteihin. Presidentti Barack Obama toimi 1980-luvulla Chicagossa järjestöaktiivina, minkä vuoksi Newt Gingrich syytti häntä vuonna 2012 ”Alinskyn tyyppiseksi radikaaliksi”. Hillary Clintonin (tuolloin Hillary Rodham) opinnäytetyö vuodelta 1969 käsittelee Alinskyn toimintaperiaatteita, ja opinnäytettä varten tehtyjen kahden haastattelun aikana Alinsky teki Rodhamille työtarjouksen, josta tämä kuitenkin kieltäytyi. Kansalaisoikeustaistelija César Chávezin mentori oli entinen Alinskyn työtoveri, ja nykyiset teekutsuliikkeen aktiivit jakavat Alinskyn kirjaa " oppaaksi ruohonjuuritason kansalaistoiminnan järjestämisestä.
Alinsky esittelee metodiaan teoksessa " (1971).
Valeria Mazza

Valeria Raquel Mazza (s. 17. helmikuuta 1972) on argentiinalainen valokuvamalli ja liikenainen.
Elämäkerta.
Valeria Mazza syntyi Rosariossa Santa Fen maakunnassa. Hän nousi kuuluisuuteen vuonna 1996 kun hän esiintyi "Sports Illustrated Swimsuit Issue" -lehden kannessa. Hän esiintyi sitten San Remon musiikkifestivaaleilla Italiassa. Mazza esiintyi myös "Glamour", "Elle" ja "Vogue" -lehtien kansissa. Liikenaisena hän on tuonut markkinoille kolme hajuvettä, oman lehden ja perustanut tuotantoyhtiön.
Yksityiselämä.
Valeria Mazza meni naimisiin liikemies Alejandro Gravierin kanssa toukokuussa 1998. Heillä on neljä lasta: pojat Balthazar (s. 29. toukokuuta 1999), Tiziano (s. 12. maaliskuuta 2002), Benicio (s. 23. helmikuuta 2005) ja tytär Taína (s. 22. huhtikuuta 2008). He asuvat Buenos Airesissa.